tomron87/hebrew-wikipedia-sentences-corpus huggingface dataset:
מסתורין בע"מאודנארבדיבוב; פרק: "The Wild Brood"2013Men at Workבריאןפרק: "Tyler the Pioneer"2014 - 2019גות'האםג'יימס גורדוןתפקיד ראשי (5 עונות); 100 פרקים
ביים 3 פרקים וכתב 2 פרקים
+שנהמחזהתפקידהערות2001הציפור הכחולהדמויות שונותפסטיבל התיאטרון של וויליאמסטאון (אנ') (ויליאמס קולג')סצנת רחוב (אנ')שכן2010ביבר הזכוכיתג'ים או'קונרמרכז המוזיקה של לוס אנג'לס2011Marriageשחקןתיאטרון אטלנטיק (אנ'), אוף ברודוויי2019The Investigation: A Search for the Truth in Ten Actsמייקל פלין / דונלד טראמפ ג'וניורכנסיית ריברסייד (אנ'), ניו יורק2020נופים קסומיםבןתיאטרון הייז (אנ'), ברודוויי
בן מלכה (נולד ב-6 בדצמבר 1989) הוא כדורגלן עבר ישראלי ששיחק בעמדת הקשר וכיום עזור מאמן מועדון ספורט קריית ים.
מלכה גדל בחיפה ושיחק במחלקות הנוער של מועדון הכדורגל נווה יוסף.
עם סיום גיל הנוער חתם בהפועל כפר סבא מהליגה הלאומית.
אחרי שלוש שנים במועדון, בהן רשם 55 הופעות ליגה וכבש ארבעה שערים, חתם בקיץ 2011 בקבוצת הפועל רמת השרון מליגת העל, במדיה שיחק עונה אחת וערך 26 הופעות, בהן שער ליגה אחד.
בקיץ 2012 חתם בהפועל רעננה מהליגה הלאומית, ועמה העפיל לליגת העל.
לאחר חצי עונה בליגת העל, בפברואר 2014 חתם מלכה עד תום העונה בקבוצת מכבי נתניה, וסייע גם לה להעפיל לליגת העל לאחר שערך 13 הופעות במדיה וכבש שער אחד.
בתחילת עונת החל מלכה להתאמן בבית"ר ירושלים, ובחלון ההעברות של ינואר 2015 חתם רשמית במועדון עד לתום העונה.
ב-10 בינואר ערך את הופעת הבכורה שלו במדי הקבוצה, כשעלה כמחליף במשחק מול מול מ.ס.
אשדוד שהסתיים בתיקו 3-3. בסך הכל ערך מלכה שלוש הופעות במדי בית"ר ירושלים, ובתום העונה שוחרר מהמועדון.
ב-1 ביולי 2015 חתם מלכה בהפועל פתח תקווה, לאחר שירדה לליגה הלאומית.
לאחר עונה אחת עבר לשחק במכבי הרצליה.
בקיץ 2017 חתם בהפועל אכסאל מליגה א' ועלה איתה לליגה הלאומית.
ב-5 בפברואר 2019 חתם בהפועל אשקלון.
ב-25 ביוני 2019 מלכה חתם בהפועל אום אל-פחם.
ב-27 באוגוסט 2019 שוחרר מהפועל אום אל פחם וחתם בהפועל בקה אל גרבייה בה שיחק שני משחקים בלבד עד שעזב להפועל כפר כנא, במדיה שיחק עד ינואר 2020 ושוחרר לבקשתו בגלל קיצוץ כספי שהתרחש בקבוצה.
ב-22 בינואר 2020 מלכה חתם בעירוני קריית אתא.
ב-21 באפריל 2023 פרש מלכה ממשחק פעיל.
ב-15 בפברואר 2024 מונה מלכה למשרת עוזר המאמן בקבוצת הפועל עכו מהליגה הלאומית, תחת הדרכתו של המאמן אלון זיו.
ב-1 ביולי 2024 חתם לעונה נוספת בשורות המועדון ושימש כעוזרו של שלומי דורה.
בעונת 2025/2026 מונה לעוזר מאמן מועדון ספורט קריית ים.
בן מיטלמן (נולד ב-27 באפריל 1985) הוא עיתונאי ישראלי ששימש בעבר ככתב ספורט, טכנולוגיה וכמגיש לשעבר בחברת חדשות 12. כיום איש יחסי ציבור בגוגל ישראל.
מיטלמן נולד וגדל בפתח תקווה למשה ולעידית, ולו שתי אחיות.
בצעירותו כתב במקומונים בפתח תקווה בעיקר על כדורגל ישראלי, וגם ידוע באהדתו לקבוצת הכדורגל הפועל פתח תקווה.
שירת בגלי צה"ל ככתב תרבות, כמגיש תוכניות וכחבר מערכת בתוכנית "בילוי נעים" עם מולי שפירא.
עם סיום שירותו הצטרף לערוץ הספורט ככתב וכשדר קווים.
שימש ככתב הספורט של חדשות ערוץ 2 מאז 2008 ונמנה עם צוות המגישים של התוכנית "החדשות הלילה".
משנת 2017 עבר לעבוד בקשת 12, באותם תפקידים.
שימש מגיש ב"שלוש" וב"מהדורה ראשונה", וכן, ככתב ופרשן בדסק הספורט ובנושאי תרבות, מדע וטכנולוגיה.
היה שליח חברת החדשות למונדיאל 2010 בדרום אפריקה, לאולימפיאדת לונדון 2012, למונדיאל 2014 בברזיל, לאולימפיאדת ריו דה ז'ניירו 2016, למונדיאל 2018 ברוסיה ולאולימפיאדת טוקיו 2020. מיטלמן ראיין דמויות בולטות בעולם הספורט כגון נשיא פיפ"א ספ בלאטר, נשיא אופ"א מישל פלאטיני, והאתלט קרל לואיס.
עד מאי 2019, הגיש את הפודקאסט "עושים ספורט-קאסט", שהיה חלק מרשת הפודקאסט "עושים היסטוריה".
באוגוסט 2022 עזב את משרתו בחדשות 12, לטובת עבודה בגוגל ישראל בתחום יחסי הציבור.
מיטלמן נשוי לשירה הכט, ואב לשלושה בנים.
בן מיילס הוא שחקן אנגלי.
תפקידו הידוע ביותר הוא פטריק מייטלנד בסדרה הקומית הבריטית "זיווגים" (2000–2004).
מיילס נולד בווימבלדון שבלונדון, וגדל באשאובר שבדרבישייר.
הוא למד בבית הספר "טופטון הול" בדרבישייר.
לשחק הוא התחיל כבר בהפקות של בית הספר, בעיקר כדי שיוכל להיעדר מהשיעורים.
בראיון אמר מיילס שאת זמנו הפנוי בילה בחנות תקליטים (הדסונס) בצ'סטרפילד שבדרבישייר, כשהוא מהרהר על 'מציאת האחת'.
את הכשרתו כשחקן רכש בבית ספר גילדהול למוזיקה ודרמה.
בשנות התשעים של המאה העשרים החל להופיע בטלוויזיה כשחקן משנה בסדרות טלוויזיה כגון "The Bill" ו-"Peak Practice".
בשנת 2000 לוהק מיילס לתפקיד פטריק מייטלנד, רודף הנשים, בסדרת הטלוויזיה הקומית "זיווגים", ושיחק בתפקיד זה עד לסיום הסדרה בשנת 2004. הוא המשיך להופיע בתוכניות טלוויזיה נוספות, ושיחק בעיבוד לספרי "ההגדה לבית פורסייט" בתפקיד מונטגיו דארטי (זו הייתה הפעם הראשונה ששיחק לצדה של אמנדה רוט), עוד השתתף בסדרה "החשוד העיקרי".
ב-2004 גילם מיילס את צ'ארלס ריידר בהפקה רדיופונית של BBC Radio 4 לספר "בחזרה לבריידסהד".
הוא שיחק בתפקיד ראשי בסדרת הדרמה "A Thing Called Love" של ה-BBC, שצולמה בנוטינגהאם.
ב-2005 השתתף בדרמה "מר הארווי מדליק נר" בתפקיד מורה שלוקח קבוצה של תלמידים פרועים לטיול בקתדרלת סולסברי.
בשנת 2006 הופיע בסרט הטלוויזיה "אחרי תומאס" בו גילם דמות של אב לילד אוטיסט.
ב-2008 השתתף בסדרה "הדרך לקנדלפורד" בתפקיד סר טימותי, ובהפקה של רדיו 4 לסדרה "משפחת פאליסר" גילם את התפקיד הראשי של פלנטג'נט פאליסר.
ב-2009 הופיע בתפקיד מנהל חברה הסוחרת בשוק ההון בסדרת הדרמה של ה-BBC על הסיטי "Sex, the City and Me".
הוא שיחק בתפקיד הראשי בסדרה "Pulse" לצדה של קלייר פוי, אתה הופיע גם בסדרה "ההבטחה".
ב-2011 השתתף בסדרה "זן" ששודרה ב-BBC One.
מיילס עובד לעיתים קרובות עם הבמאי ג'יימס מקטיג .
ב-2009 הופיע בתפקיד דסקומב בסרטו של מקטיג "ונדטה".
עוד השתתף בסרט "Ninja Assassin" ובסרט "ספיד רייסר".
על הבמה שיחק מיילס ב-2005 במחזה "ריצ'רד השני" בהפקה של האולד ויק בתפקיד בולינגברוק, לצדו של החותן שלו גארי ריימונד.
ב-2009 שיחק מיילס במחזה "The Norman Conquests" בתפקיד טום.
ההצגה בהשתתפותו זכתה בפרס טוני להצגה המחודשת הטובה ביותר.
בקיץ 2011 כיכב מיילס במחזה "בגידה" מאת הרולד פינטר בתיאטרון קומדי שבווסט אנד הלונדוני, לצדה של קריסטין סקוט-תומאס שגילמה את אשתו אמה.
את דמותו של ג'רי, חברו הטוב והמאהב של אשתו, גילם במחזה דאגלס הנשל.
את ההפקה המחודשת ביים איאן ריקסון.
עוד ב-2011 שיחק בסרט הטלוויזיה "החשדות של מר ויצ'ר" בתפקיד ד"ר סטפלטון.
ב-2014 שיחק מיילס בתפקיד תומאס קרומוול בגרסה של הרויאל שייקספיר קומפני לרומנים של הילרי מנטל "וולף הול" וספר ההמשך "הביאו את הגופות", בתיאטרון אלדוויץ' שבלונדון.
באפריל 2015 הועלתה ההצגה בניו יורק.
ב-2016 שיחק מיילס בתפקיד פיטר טאונסנד בסדרת הדרמה של נטפליקס "הכתר".
בשנת 2018 גילם את הבלש מג'ק היילי במיני-סדרת הפשע של רשת הטלוויזיה BBC Two "ארבעה ימים" בכיכובה של קארי מאליגן.
בשנת 2019 החל לשחק בסדרת המותחן "פשע במעגל סגור" (אנ') ברשת BBC One בתור דני הארט, ובסדרה הביוגרפית "המשפט של כריסטין קילר" ברשת BBC One, אודות פרשת פרופיומו.
בשנת 2023 שיחק בסרט הדרמה הביוגרפי "נפוליאון" בדמותו של .
הסרט, בבימויו של רידלי סקוט, מגולל את עלייתו לשלטון של נפוליאון בונפרטה.
באותה שנה שיחק בסרט התקופתי "השמפניה של גברת קליקו" (אנ') שם גילם את פיליפ קליקוט.
בשנת 2024 השתתף במותחן הפעולה "קנרית שחורה" (אנ') לצדה של קייט בקינסייל.
מיילס מנגן בבס, בתופים ובגיטרה.
הוא נשוי לשחקנית אמילי ריימונד ששיחקה בסרט "Love Lies Bleeding" בכיכובה של פיי דאנאוויי.
בנט איוון "בן" מילר הוא קומיקאי, שחקן ובמאי אנגלי.
הוא מוכר בעיקר מהיותו חבר בצמד "ארמסטרונג ומילר" יחד עם אלכסנדר ארמסטרונג.
מילר וארמסטרונג כתבו וכיכבו בתוכנית מערכונית של ערוץ 4 בשם "ארמסטרונג ומילר" ובתוכנית של ה-BBC "המופע של ארמסטרונג ומילר".
מילר נולד בלונדון, אנגליה שבממלכה המאוחדת, סבו מצד אביו היה ליטאי, חייט במקצועו שהיגר לבריטניה והתגורר באיסט אנד בלונדון.
אביו של בן, מייקל מילר, היה מרצה לספרות אמריקאית בברמינגהאם.
אמו, שמוצאה מוויילס, לימדה אנגלית בקולג' סאות' צ'שייר.
למילר יש שתי אחיות צעירות ממנו, לאה וברונוון.
אחר כך למד מדעי הטבע בקולג' סט קתרין באוניברסיטת קיימברידג'.
בתקופת לימודיו השתתף בהצגות תיאטרון עם רייצ'ל וייס וגם יצא איתה.
הוא המשיך ללמוד בקיימברידג' לדוקטורט בנושא פיזיקה של מצב מוצק.
הוא זנח את השלמת התזה ופתח בקריירה של קומיקאי.
הוא החל להתעניין בקומדיה במסגרת פסטיבל תיאטרון לאומי לסטונדטים, שנערך באותה שנה בקיימברידג'.
ב-1989 לאחר שסיים את התואר הראשון הצטרף למועדון הדרמה "פוטלייטס", ועבד עם אנדי פרסונס, דייוויד וולסטנקרופט וסו פרקינס.
מילר עבר לגור בלונדון כדי לקדם את הקריירה שלו כקומיקאי.
ב-1992 הוצג בפני אלכסנדר ארמסטרונג, שהיה גם הוא בוגר קיימברידג'.
השניים נפגשו במועדון הקומדיה "TBA Sketch Comedy Group" שהוצג בנוטינג היל.
לראשונה הם הופיעו יחד במופע באורך מלא ב-1994 בפסטיבל הפרינג' באדינבורו, ובפעם השנייה ב-1996 אז היו מועמדים לפרס פרייר קומדי .
בעקבות הצלחתם הוזמנו ארמסטרונג ומילר להופיע בטלוויזיה בתוכנית שנקראה "ארמסטרונג ומילר" ושודרה מ-1997 עד 2001, עונה אחת בערוץ פאראמונט קומדי ושלוש עונות בערוץ 4. ב-1998 היה לצמד גם תוכנית רדיו ששודרה ברדיו 4 של ה-BBC, ובה הוצגו מערכונים ודמויות מתוכנית הטלוויזיה.
אחרי הפסקה של שש שנים חודשה התוכנית בהפקת "Hattrick Productions" ונקראה "המופע של ארמסטרונג ומילר".
ב-2008 השתתפו בתוכנית רדיו נוספת בשם "שעת הילדים עם ארמסטרונג ומילר".
בין דמויותיהם המוכרות היו צמד טייסי חיל-האוויר המלכותי במלחמת העולם השנייה הדוברים בהגייה אריסטוקרטית אך בעגה של בני-נוער מודרניים, וגם מתנהגים כך.
מילר התחיל גם לשחק גם בסרטי קולנוע.
ב-2001 הופיע בסרטו הראשון של סטיב קוגן "שוטר על תנאי".
ב-2003 שיחק מילר בתפקיד "בוף", העוזר של הדמות הראשית בגילומו של רואן אטקינסון, בסרט "ג'וני אינגליש".
ב-2004 השתתף בסרט "יצאת נסיך".
ב-2004 ו-2005 כיכב מילר בשתי עונות של הסיטקום "The Worst Week of My Life" לצדה של שרה אלכסנדר.
ב-2006 השתתף בספיישל חג המולד של התוכנית בשם "The Worst Christmas of My Life".
ב-2007 כיכב בתפקיד ג'יימס לסטר בדרמה "בראשית" של רשת ITV, ובסרט האוסטרלי "Razzle Dazzle: A Journey into Dance".
מילר דיבב את הדמות "מאנקי" בסדרת פרסומות טלוויזיה בהשתתפות ג'וני וגאס.
ב-2008 הופיע בתפקיד מפיק הטלוויזיה ג'ונתן פופ בסדרה הקומית "תפאורות קרטון" של טוני ג'ורדן בערוץ ITV1, וכיכב בסדרה "Thank God You're Here".
ב-2008 ביים את סרט הבכורה שלו "Huge".
ב-2010 שיחק מילר בתפקיד מר פיליפס במותחן "4.3.2.1" שכתב וביים נואל קלארק.
בינואר 2011 הגיש את הפרק בסדרה המדעית "Horizon" של רשת ה-BBC.
עוד ב-2011 חזר להופיע בתפקיד ג'יימס לסטר בסדרה "בראשית".
מנובמבר 2011 הוא שיחק בתפקיד לואיס הארווי במחזה "The Ladykillers" בתיאטרון גילגוד.
ביולי 2012 יצא לסיור הרצאות עם ספרו "It's Not Rocket Science".
הוא הופיע בטקס פרסי הקומדיה הבריטית יחד עם ארמסטרונג ששודר בערוץ 4. ב-2013 השתתף מילר בפרק בסדרה "חדר 101" ובשעשועון "Pointless" במסגרת התוכנית "קומיק ריליף".
ב-13 בדצמבר 2014 הופיע בתוכנית לחג המולד של השעשועון " The Celebrity Chase".
מ-2011 עד 2014 כיכב מילר בסדרה "Death in Paradise" של ה-BBC בתפקיד מפקח בילוש ריצ'רד פול.
באפריל 2013 פורסם שמילר יעזוב את הסדרה והשחקן קריס מרשל יחליף אותו.
מילר הופיע בפרק הראשון של העונה השלישית בו נרצחה הדמות שגילם.
בשנת 2014 הופיע מילר בסרט הקולנוע "Molly Moon".
עוד הוא שיחק לצדם של בילי קונולי ודייוויד טננט בסרט "החופשה הסקוטית שלי".
מילר כיכב בתפקיד רוברט הוסטון במחזה "The Duck House", סאטירה פוליטית מאת דן פטרסון וקולין סוואש, לצדן של ננסי קרול ודיאנה ויקרס.
ב-6 בספטמבר 2014 כיכב מילר בתפקיד אורח בדמות השריף מנוטינגהאם בסדרה "דוקטור הו" בפרק "הרובוט משרווד".
ב-2015 בתוכנית לציון 800 שנה למגנה כרטה, שיחק מילר בתפקיד המלך ג'ון בעונה השישית של הסדרה "Horrible Histories".
באוקטובר 2015 התחיל מילר להופיע בסדרה של פרסומות לרשת הסופרמרקטים הבריטית טסקו לצדם של רות ג'ונס וויל קלוז.
ב-2015 הגיש מילר את תוכנית הבידור "It's Not Rocket Science" של ITV יחד עם מנחת הטלוויזיה רייצ'ל ריילי והקומיקאי רומש ראנגאנתן.
ב-2016 פרסם מילר ספר המלווה את סדרת ההרצאות שלו בשם החוקר את השאלה "האם אנחנו לבד ביקום?".
עוד ב-2016 שיחק מילר בתפקיד מארי בסיטקום "I Want My Wife Back" של ה-BBC לצדה של קרוליין קאץ.
ב-2006 ביים מילר את פרק הפיילוט שהפך לפרק הראשון בסדרה "סקסונדייל" בכיכובו של סטיב קוגן.
יחד עם אלכסנדר ארמסטרונג הקים מילר חברת הפקה בשם "Toff Media".
ב-1990 זכה מילר בציון לשבח מהשופטים בפסטיבל הדרמה הלאומי על הופעתו בתפקיד "המלט".
ב-1998 היה שותף לכתיבה של הקומדיה "MindGym", יחד עם טים רייט ואדם גי, שזכתה בפרס באפט"א .
על "המופע של ארמסטרונג ומילר" זכה הצמד בפרס BCA.
ב-2010 זכו בפרס באפט"א עבור התוכנית.
אשתו הראשונה של מילר הייתה השחקנית בלינדה סטיוארט-וילסון.
לבני הזוג בן אחד, ג'קסון יליד 2006. השניים התגרשו ב-2011. אשתו השנייה של מילר היא ג'סיקה פרקר, בתו של המוזיקאי הבריטי אלן פרקר .
הם התחתנו בספטמבר 2013. לבני הזוג בן, הריסון, יליד 2011, ובת שנולדה ביוני 2015.
פרופסור ג'ספר טמפסט תפקיד ראשי (4 עונות); 24 פרקים 2022 This Is Christmas ג'ונתן 2022–2024 החשודים Suspect ריצ'רד 10 פרקים 2024 אוסטין (אנ') Austin ג'וליאן הארטסווד תפקיד ראשי; 8 פרקים
בן לוקח בת היא סדרת סיטקום מבית ה-BBC, בכיכובם של רבקה רוט, הארי הפל ודניס ולץ'.
הסדרה מספרת את סיפור אהבתם של ליאו (הפל), גבר סיסג'נדר בן 26, וג'ודי (רוט), אישה טרנסג'נדרית בת 40. התסריט, מאת אליוט קריגן, זכה ב"פרס הקומדיה הטרנסית", תחרות כישרונות שערך ה-BBC בשנת 2013 לתסריטים עם ייצוגים חיוביים של אנשים טרנסג'נדרים.
התסריט נבחר מבין 320 שהוגשו לתחרות, וזיכה את קריגן בפרס של £5000.
פרק הפיילוט בסדרה הוצג לראשי ה-BBC במרץ 2014, ובעקבותיו הוחלט על צילום עונה שלמה, וגיוס כותבים נוספים.
הצילומים החלו בפברואר 2015 במנצ'סטר והעונה הראשונה כללה 6 פרקים בני 30 דקות כל אחד.
לאחר שידור הפרק הראשון השווה עיתון הגרדיאן את הסדרה לסיטקום המצליח גאווין וסטייסי וב-BBC הודו שאכן כיוונו ליצירת סיטקום במתכונת דומה, שיעסוק בפעם הראשונה בנושאים טרנסג'נדרים כעלילה ראשית.
זו גם ההסדרה הראשונה של ה-BBC בכיכובה של שחקנית טרנסג'נדרית בתפקיד ראשי.
ששת פרקי העונה הראשונה שודרו בין 3 בספטמבר ו-8 באוקטובר 2015, ולאחריהם הוזמנה עונה שנייה לסדרה.
העונה השנייה, גם היא בת שישה פרקים, שודרה בחודשים יולי ואוגוסט 2016 אך לא זכתה להצלחה דומה, ולקראת סיום שידורה ה-BBC הודיעו על ביטולה.
בנדיקט ריצ'רד פירס מקינטאייר הוא סופר והיסטוריון בריטי, מבקר ובעל טור בעיתון הטיימס הלונדוני.
היה כתב העיתון בניו יורק, בפריז ובוושינגטון.
מקינטייר נולד ב-25 בדצמבר 1963 באוקספורד, הוא בנם הבכור של אנגוס דונלד מקינטייר (נפטר ב-1994), עמית ומרצה להיסטוריה מודרנית במכללת מגדלן, אוקספורד, וג'ואנה, בתו של סר ריצ'רד מוסגרייב הארווי, הברונט השני וצאצא של ברקלי פאג'ט .
סבתו מצד אביו הייתה צאצאית של ג'יימס נטרוויל , הוויקונט השביעי של נטרוויל.
מקינטייר התחנך בבית הספר אבינגדון ובמכללת סנט ג'ון, קיימברידג' , שם סיים תואר בהיסטוריה בשנת 1985.
יש לו אחות מבוגרת ממנו, ילידת 1962 ואח צעיר יליד 1971. היה נשוי לקייט מויר , סופרת סקוטית ומבקרת ספרים בטיימס.
בשנת 2008, מקינטייר כתב תיאור של איאן פלמינג, יוצר המרגל הבדיוני ג'יימס בונד, כדי ללוות את התערוכה לעינייך בלבד, במוזיאון המלחמה האימפריאלי בלונדון, שהייתה חלק מחגיגות מאה שנה לפלמינג.
הוא נבחר לחבר האגודה המלכותית לספרות בשנת 2014.
ספרו של מקינטייר משנת 2020, "Agent Sonya: Moscow's Most Daring Wartime Spy", ביוגרפיה של הסוכנת הסובייטית אורסולה קוצ'ינסקי, הוצג ברדיו 4 של ה-BBC כספר השבוע.
בשנת 2024, פרסמה הוצאת "וויקינג" את "המצור" של מקינטייר על המתקפה על שגרירות איראן בלונדון.
כמו כן, הוכרז כי הספר יעובד לטלוויזיה על ידי מנהל התוכנית סוסים איטיים.
בשנת 2021, "מבצע קציצה עובד לסרט מבצע קציצה.
ב-8 בדצמבר 2022, סדרה בת שישה חלקים בשם "מרגל בין חברים" , עיבוד לספרו של מקינטייר: "מרגל בין חברים: קים פילבי והבגידה הגדולה" עלתה לראשונה בשירות הסטרימינג .
באפריל 2023 הוכרז כי הצוות שעומד מאחורי "מרגל בין חברים" (השחקן דמיאן לואיס והבמאי אלכסנדר קארי) מפתח דרמות טלוויזיה נוספות המבוססות על ספריו של מקינטייר.
בשנת 2007, טום הנקס קנה את הזכויות ל"סוכן זיגזג: סיפור המלחמה האמִתי של אדי צ'פמן".
הסרט נמצא בשלבי פיתוח שונים מאז.
מקנטייר הוא מחברם של הספרים:
מספריו של מקנטייר שתורגמו לעברית:
מבצע קציצה: פרשיית הריגול האמיתית ששינתה את מהלכה של מלחמת העולם השנייה, תרגמה כרמית גיא, הוצאת עם עובד 2010.
בגידה כפולה: סיפורם האמיתי של מרגלי הפלישה לנורמנדי, תרגם יוסי מילוא, הוצאת עם עובד 2013. הספר היה מועמד לפרס אדגר בשנת 2013.
סוכן זיגזג: סיפור המלחמה האמִתי של אדי צ'פמן, תרגמה דפנה בן-יוסף, הוצאת עם עובד 2014.
מרגל בין חברים: קים פילבי והבגידה הגדולה, תרגמה כרמית גיא, הוצאת עם עובד 2015.
המרגל והבוגד: פרשיית הריגול שהובילה לסיומה של המלחמה הקרה, תרגם יוסי מילוא, הוצאת תכלת, 2019.
הסוכנת סוניה - המרגלת הנועזת של המלחמה הקרה, תרגם יוסי מילוא, הוצאת תכלת, 2021.
קולדיץ - סיפורה של טירת השבויים בלב גרמניה הנאצית, תרגמו יונתן דה שליט וענת רותם, הוצאת תכלת, 2023.
האיש שלא היה (2022), עיבוד קולנועי לספר "מבצע קציצה", בכיכובו של קולין פירת'.
מרגל בין חברים (2022), עיבוד טלוויזיוני בכיכובו של דמיאן לואיס.
סרטים דוקומנטריים על ספריו ב-BBC:
בנדיקט מרטין פול מלרוני הוא מנחה טלוויזיה קנדי.
מלרוני נולד במונטריאול וגדל באוטווה כשני מארבעת ילדיהם של ראש ממשלת קנדה לשעבר בריאן מלרוני ומילה שהיגרה מסרביה, הוא למד לתואר בהיסטוריה באוניברסיטת דיוק וסיים גם תואר במשפטים מאוניברסיטת לאוול.
הוא נודע בעקבות הנחיית תוכנית הבידור "etalk" בה מסוקרים חדשות מעסקי השעשועים ואירועי מדיה שונים.
מ-2001 ו עד 2002 שימש ככתב תרבות ובידור בתוכנית הבוקר "Canada AM", מ-2003 ועד 2008 הנחה את התוכנית "קנדיין איידול" שהיא המקבילה בקנדה לאמריקן איידול.
הופיע כמראיין בסרט ארבעת המופלאים, ב-2006 מונה לשגריר הלאומי בקנדה של ארגון קרן החירום הבינלאומית של האומות המאוחדות לילדים, ב-2010 ביצע סיקור במסגרת תוכניתו לאולימפיידת החורף בוונקובר.
ב-2008 נישא לג'סיקה בראונשטיין, מעצבת אופנה וסטייליסטית.
בנג'מין מייקל מקאדמס הוא פוליטיקאי אמריקאי חבר המפלגה הדמוקרטית.
מקאדמס כיהן כנציג מחוז הקונגרס הרביעי של יוטה בבית הנבחרים של ארצות הברית בימי הקונגרס ה-116 של ארצות הברית, בשנים 2019–2021. היה ראש מחוז סולט לייק.
הוא סיים תואר ראשון במדע המדינה באוניברסיטה מקומית ואחר כך עשה תואר במשפטים באוניברסיטת קולומביה.
עם קבלת הסמכה, הוא עבד במשרד עורכי דין בניו יורק ובסולט לייק סיטי.
בשנת 2009 נבחר בן מקאדמס לסנאט של יוטה.
בהיותו חבר סנאט, בשנת 2011 הוא הכריז על התמודדות למשרת ראש מחוז סולט לייק, ובנובמבר 2012 נבחר עם 54% מהקולות.
בשנת 2016 הוא נבחר בפעם השנייה עם 59% מהקולות.
במהלך הכהונה הראשונה, לפני קבלת החלטה על צורת טיפול בחסרי בית, הוא בילה שני לילות ברחובות העיר תוך התחזות לחסר בית.
בסוף שנת 2017 הוא הכריז על רצונו להתמודד לקונגרס של ארצות הברית נגד הנציגה המכהנת מהמפלגה הרפובליקנית מיה לאב.
הוא זכה תוך קבלת 694 קולות יותר ממנה.
במהלך מערכת הבחירות המתמודדים השקיעו כ-11.4 מיליון דולר.
ב-18 במרץ 2020, במהלך מגפת הקורונה, הודיע מקאדמס כי נדבק בנגיף ה-COVID-19. בבחירות 2020 הפסיד את מושבו בבית הנבחרים לברג'ס אוונס, מועמד המפלגה הרפובליקנית.
בן אדוארד מקלמור השלישי הוא כדורסלן אמריקאי המשחק בקבוצת פורטלנד טרייל בלייזרס מליגת ה-NBA, בעמדת הקלע.
מקלמור נולד בעיר סנט לואיס שבמיזורי, ובין השנים 2007–2010 למד ב"תיכון ולסטון" המקומי.
בשנתו האחרונה בתיכון עבר ללמוד ב"אקדמיית אוק היל" אשר במדינת וירג'יניה, בה למדו לאורך השנים עשרות שחקני NBA, בהם ג'רי סטקהאוס, כרמלו אנתוני, ראז'ון רונדו וקווין דוראנט.
בשנת 2012/2013 למד באוניברסיטת קנזס, ושיחק בקבוצת הכדורסל שלה תחת המאמן חבר היכל התהילה של הכדורסל ביל סלף.
בעונתו היחידה בקבוצה רשם ממוצעים של 15.9 נקודות ו-5.2 ריבאונדים למשחק, ובסיומה נבחר לחמישייה השנייה של העונה בליגת המכללות (Second-team All-American).
בדראפט ה-NBA 2013 נלקח מקלמור בבחירה השביעית, על ידי סקרמנטו קינגס.
במהלך עונת הרוקי שלו נבחר להשתתף בתחרות ההטבעות, בה זכה ג'ון וול.
במשחק האחרון של אותה עונה קלע שיא קריירה של 31 נקודות מול פיניקס סאנס.
לאורך עונתו השנייה, , פתח בכל 82 המשחקים של קבוצתו ורשם שיא קריירה של 12.1 נקודות בממוצע למשחק.
לקראת עונת חתם מקלמור על חוזה בממפיס גריזליס.
לאחר שנה אחת בממפיס הועבר בטרייד בחזרה לסקרמנטו, יחד עם דיונטה דייוויס, בתמורה לגארט טמפל.
בפברואר 2019, לאחר 19 משחקים עם הקינגס, שוחרר מקלמור מהקבוצה.
לקראת עונת חתם על חוזה ביוסטון רוקטס.
ב-3 באפריל 2021 שוחרר מהקבוצה.
ב-6 באפריל 2021 חתם בלוס אנג'לס לייקרס.
באוגוסט 2021 חתם מקלמור על חוזה בפורטלנד טרייל בלייזרס.
פול בנג'מין "בן" מנדלסון הוא שחקן אוסטרלי ממוצא יהודי, זוכה פרס אמי לשחקן משנה בסדרת דרמה על כיכובו בתור דני רייברן בסדרה "קשר דם".
מנדלסון נולד במלבורן, ויקטוריה שבאוסטרליה, למשפחה נוצרית בעיקרה, אם כי סבו מצד אביו היה יהודי.
לו שני אחים, טום ודייוויד, והוא התגורר עמם ועם אימו המנוחה באירופה ובארצות הברית, ולאחר מכן שב לאוסטרליה בעת לימודיו בתיכון.
לאחר מספר תפקידים בסדרות טלוויזיה בהן The Henderson Kids , שבה שיחק לצד קיילי מינוג ו-All the Way , שבה שיחק לצד דני מינוג, הוא הגיע לתודעת הציבור בעקבות הופעתו בסרט The Year My Voice Broke בשנת 1987. על משחקו זכה בפרס האקדמיה לטלוויזיה וקולנוע האוסטרלי.
תפקידיו המשמעותי הבאים היו בסרטים האוסטרלים The Big Steal בשנת 1990 ו-Big Steal בשנת 1992.
בשנת 1994 שיחק בתפקיד ראשי בסרט "Metal Skin" ובשנת 1996 שיחק בסרט "Cosi" ובתפקיד ראשי בסרט "Idiot Box".
בשנת 1997 שיחקה במותחן האוסטרלי "True Love and Chaos".
בשנת 2000 השתתף בסרט האוסטרלי "Sample People" לצד קיילי מינוג וג'ואל אדגרטון, אודות סוף שבוע אחד של שנים עשר צעירים בסידני, אוסטרליה.
בשנת 2001 שיחק בסרט האמריקאי Vertical Limit בתפקיד משנה וכעבור שנה בסרט Mullet האוסטרלי.
בשנת 2007 שיחק בתפקיד ראשי בעונה השלישית של סדרת הדרמה "הדרך לאהוב".
בשנת 2008 שיחק בסרט "אוסטרליה" שביים באז לורמן.
בשנת 2009 שיחק בסרט האסונות האמריקאי "הנבואה" ובעשרה פרקים של הסדרה האוסטרלית Tangle.
כמו כן שיחק בשנת 2009 בסרט הדרמה האוסטרלי "קייט היפה" שביימה רייצ'ל וורד, ושיחק לצידם של רייצ'ל גריפית'ס ובראיין בראון.
בשנת 2010 שיחק מנדלסון בסרט דרמת הפשע האוסטרלי "ממלכת החיות", כפושע הנמלט מרשויות החוק.
על משחקו בסרט זכה בפרס IF האוסטרלי לשחקן הטוב ביותר, ובפרס מכון הקולנוע האוסטרלי (AFI) לשחקן הטוב ביותר בתפקיד ראשי.
באותה שנה שיחק בתפקיד קטן בסרט האימה העל טבעי "Needle".
בשנת 2012 שיחק בתפקידי משנה בסרטים "עלייתו של האביר האפל" ו"המקום בתוך היער", כמו כן שיחק בסרט "הורג אותם ברכות".
בשנה זה הופיע גם בוידאו קליפ של להקת האינדי פופ הבריטית פלורנס אנד דה משין.
בשנת 2013 שיחק מנדלסון בסרט "Starred Up" בתפקיד משנה, עליו זכה בפרס הקולנוע הבריטי העצמאי לשחקן המשנה הטוב ביותר, ושיחק בסרט הדרמה "אימהות מושלמות" המבוסס על ספרה של דוריס לסינג משנת 2007.
בשנת 2015 החל לשחק בסדרת הטלוויזיה האמריקאית "קשר דם", סדרה מקורית של נטפליקס, בתפקיד הראשי של דני רייברן.
על משחקו בסדרה זכה לשבחים מן המבקרים.
על משחקו זה זכה בפרס אמי לבידור בפריים טיים והיה מועמד לפרס גלובוס הזהב.
העונה השלישית של הסדרה עלתה בשנת 2017. היא קיבלה ביקורות רעות ומנדלסון הופיע בשניים מפרקי הסדרה בעונה זו.
בשנת 2016 השתתף מנדלסון בסרטוני וידאו שהוצגו במסגרת סיבוב הופעות של הזמרת האוסטרלית סיה.
בשנה זו שיחק בסרט "רוג אחת: סיפור מלחמת הכוכבים" בתפקיד המנהל אורסון קרניק, מפקד צבאי באימפריה הגלקטית והאחראי על כוכב המוות.
בשנת 2018 שיחק בסרטו של סטיבן ספילברג "שחקן מספר אחת" בתפקיד נולאן סורנטו הנבל המרכזי בסרט.
באותה שנה שיחק בתפקיד הראשי בסרט האמריקני The Land of" Steady Habbits", לפי ספרו של טד טומפסון ובבימויה של ניקול הולופסנטר.
ב-2019 גילם את טאלוס, מנהיג גזע הסקרול, והנבל הראשי בסרט "קפטן מארוול".
כן ביצע בשנה זו הופעת קמע בסרט "ספיידרמן: רחוק מהבית".
עוד שיחק, בסרט הנעורים האוסטרלי "שיני חלב" מאת הבמאית שאנון מרפי.
בשנת 2020 שיחק בתפקיד הראשי של בלש במשטרה במיני סדרה "זר".
בשנת 2021 לוהק לתפקיד של ג'ייקוב האלברוק בסרטו של ניל ברגר "בתו של מלך הביצה" המבוסס על ספרה של קארן דיון באותו השם.
בשנת 2023 גילם את למארק בסרט מותחן הפשע "מבוקש מספר אחת".
בהמשך השנה, שב לתפקידו כטאלוס במיני-סדרה "פלישה סודית" המבוססת על אירועי "פלישה סודית" מאת מארוול קומיקס עבור שירות הזרמת המדיה של אולפני וולט דיסני, "דיסני+".
בשנת 2024 כיכב בסדרת הדרמה הביוגרפית "הלוק החדש" (אנ') מבית אפל TV פלוס; בסדרה אשר מבוססת על חייו של מעצב האופנה כריסטיאן דיור, הוא גילם את הדמות של דיור.
בשנים 2012–2016 היה נשוי לעיתונאית הבריטית-אמריקאית-יהודייה, אמה פורסט , ולהם בת משותפת אחת.
לו בת נוספת מזוגיות קודמת.
בן מנספילד הוא שחקן אנגלי, הידוע בעיקר מהופעתו בתפקיד קפטן בקר בסדרת המדע בדיוני "בראשית" של רשת ITV.
הוא גילם את קפטן בקר בסדרת המדע בדיוני "בראשית", קפטן מהיחידות המיוחדות בצבא שעובד עם צוות ה-ARC.
מנספילד נבחר לתפקיד כשנבחן עבור התפקיד של ארתור בסדרת הטלוויזיה "מרלין" של ה-BBC.
הוא היה בין שני המועמדים האחרונים, אבל לבסוף נבחר בראדלי ג'יימס לגלם את הדמות.
המלהק של "מרלין", שעבד גם בליהוק עבור הסדרה "בראשית", הציע לו להיבחן לתפקיד קפטן בקר.
מנספילד הצטרף לצוות שחקני הסדרה בעונה השלישית ב-2009.
ביול 2014 הודיע מנספילד בטוויטר על הופעתו בתפקיד אלכס בקומדיה "Not Safe For Work" של ערוץ 4 (שנקראה בתחילה בשם "CUT").
ב-2016 הופיע מנספילד בפרק בעונה השלישית של הסדרה "אנדוור", ששודר ב-3 בינואר 2016.
"Jenufa" מאת טימברלייק ורטנבייקר (תיאטרון ארקולה)
"מהומה רבה על לא דבר" מאת ויליאם שייקספיר (הלהקה השייקספירית החדשה בתיאטרון הפתוח בריג'נטס פארק)
"חלום ליל קיץ" מאת ויליאם שייקספיר (בבימויו של פיטר הול, בתיאטרון רוז)
"הלילה השנים עשר" מאת ויליאם שייקספיר (בבימויו של פיטר הול בתיאטרון הלאומי)
"הנרי הרביעי, חלק ראשון וחלק שני" מאת ויליאם שייקספיר (בתפקיד הוטספור ופיסטול.
בבימויו של פיטר הול בתיאטרון רויאל בבאת')
"One Man, Two Guvnors" בתיאטרון רויאל היימרקט, לונדון
"Relative Values" בתיאטרון רויאל בבאת' ובתיאטרון הרולד פינטר
בין ה-12 ל-29 ביוני 2013 הופיע מנספילד במחזה "Relative Values" מאת נואל קאוורד, בתפקיד דון לוקאס.
את ההפקה ביים סר טרוור נאן, והיא הוצגה בסיור הופעות שיצאה מבאת' עד בריסטול.
החל מ-19 במרץ ועד 21 ביוני 2014 הועלה המחזה בתיאטרון הרולד פינטר.
בנג'מין תומאס מי הוא כדורגלן אנגלי המשחק בעמדת הבלם בקבוצת שפילד יונייטד.
נחשב לאחד השחקנים הטובים בעולם, והוגדר על ידי שחקנים בולטים כשחקן הטוב בכל הזמנים.
מי נולד בסייל, מנצ'סטר רבתי.
הוא עלה לראשונה לבוגרים במנצ'סטר סיטי כקפטן קבוצת הנוער ב-2009. הוא חתם על חוזה לשנתיים נוספות שיחזיק אותו בקבוצה עד 2011.
למי הוענקה ההזדמנות האמיתית הראשונה להתנסות בקבוצה הראשונה כשנלקח לסבב המשחקים בארצות הברית בקיץ 2010, כאשר מאמן הקבוצה רוברטו מאנצ'יני אמר שהוא רוצה לקדם שחקני בית צעירים.
מי הופיע פעמיים במשחקי ההכנה.
לאחר שקיבל את החולצה מספר 41, מי פתח בהרכב הקבוצה בגביע הליגה נגד וסט ברומיץ' אלביון ב-22 בספטמבר 2010, בהפסד 1–2.
ב-1 בינואר 2011, מי חבר למאמנו לשעבר במנצ'סטר סיטי סוון-יוראן אריקסון עת הושאל ללסטר סיטי מהצ'מפיונשיפ עד סוף עונת 11–2010. שבועיים לאחר מכן הופיע מי לראשונה במדי הקבוצה בניצחון 2–4 על מילוול.
ב-12 במרץ 2011, מי סיפק את הבישול הראשון שלו כשבישל מיגל ויטור כדי להבקיע את שערו הראשון במשחק נגד Scunthorpe United אותו ניצחה לסטר 0–3. בסיום עונת 11–2010, מי חזר למנצ'סטר סיטי אחרי חצי שנה בלסטר סיטי.
ב-14 ביולי 2011 הצטרף מי לברנלי מהצ'מפיונשיפ בהלוואה לכל אורך העונה.
מי אמר שהופעה טובה שלו בברנלי תוכל לתת לו הזדמנות לחזור בשנה שלאחר מכן למועדון נעוריו כשחקן מן המניין.
ב-19 ביולי 2011, ערך מי את הופעת הבכורה שלו עבור ברנלי במשחק ידידות כשעלה כמחליף בדקה ה-67 בהפסד 2:0 לבריסטול רוברס.
ב-6 באוגוסט ערך את הופעת הבכורה שלו בליגה בתיקו 2-2 מול ווטפורד והשלים 90 דקות.
ב-10 בינואר 2012 הביע מאמנה של ברנלי, אדי האו, עניין בהחתמתו של מי על בסיס קבוע.
ב-17 בינואר מי הצטרף לברנלי כשחתם במועדון לשלוש וחצי שנים.
מי סיים את העונה הראשונה במועדון עם 31 הופעות בליגה.
זמן קצר לאחר מכן סבל מפציעה בברך שהרחיקה אותו מפעילות למספר שבועות.
הוא חזר מפציעה, ב-11 במרץ 2013. זמן קצר לאחר מכן נפצע שוב וסיים את העונה.
בעונת 2013/2014, מי ספג פציעה נוספת בברך במשחק ידידות במשחק טרום העונה והחמיץ את ארבעת המשחקים הראשונים.
למרות ההיעדרויות רבות בעקבות פציעות במהלך העונה, מי מילא תפקיד חיוני בעמדת המגן השמאלי בקבוצה ועזר לקבוצה לעלות לפרמייר ליג כשהוא מופיע 38 פעמים במהלך העונה.
בעונת 2014/2015 חתם מי על חוזה לשלוש שנים במועדון עד 2017. הוא ערך את הופעתו הראשונה בפרמייר ליג במשחק הפתיחה של העונה מול צ'לסי בהפסד 1–3. נגד אותה צ'לסי כבש מי את שער הבכורה שלו בפרמייר ליג ובקריירה בכלל ב-21 בפברואר 2015 כשהוא מאזן בדקות הסיום את התוצאה ל-1-1.
ב-8 באוגוסט 2018 חתם מי בברנלי לשלוש שנים נוספות, עד יוני 2021.
בשנת 2020, מי זכה לשבחים על תגובתו לכרזה שהונפה ממסוק מעל האצטדיון בשעת המשחק של ברנלי מול מנצ'סטר סיטי בה נכתב "WHITE LIVES MATTER" בגינו את הפעולה ודיבר על רצונו לשוויון בכדורגל ובחברה.
מי, יחד עם פול ג'נקינס וקונור קינג, מונה לעוזר מאמן הקבוצה של מייק ג'קסון ב-15 באפריל 2022 לאחר פיטוריו של שון דייץ'.
ב-22 ביולי 2022 עזב את ברנלי אחרי 10 שנים, וחתם בברנטפורד.
ב-7 באוגוסט ערך הופעת בכורה בתיקו 2-2 נגד לסטר סיטי.
שבוע לאחר מכן כבש שער בכורה בניצחון 0–4 על מנצ'סטר יונייטד.
ברמה הבינלאומית, מי ייצג את אנגליה בנבחרת אנגליה בכדורגל עד גיל 21 כשערך את הופעת הבכורה שלו כמחליף במשחק ידידות מול גרמניה בנובמבר 2010.
בן מונדר הוא גיטריסט ג'אז אמריקאי.
במרוצת השנים מונדר ניגן עם מוזיקאים ואמנים בתחומים שונים, בהם פול מושן, דייוויד בואי, תיאו בלקמאן, לי קוניץ, מריה שניידר, ריד אנדרסון, דוני מקסלין, שי מאסטרו ומיגל זנון.
מונדר נולד וגדל בניו יורק, התחיל לנגן בכינור בגיל תשע ועבר לנגן בגיטרה שנתיים לאחר מכן, כשמצא גיטרה קלאסית בארון של אימו.
בתחילת הנגינה מונדר למד שיעורים אחדים אצל מורים שונים, אך למד בעיקר דרך חוברות לימוד עצמאיות ודרך למידת שירי פופ ששמע ברדיו.
מונדר נחשף לעולם הג'אז בגיל 14, כאשר שמע את האלבום "A Love Supreme" של ג'ון קולטריין, והושפע רבות מג'ים הול, ג'ון סקופילד, ג'ו פאס ואחרים.
אחרי התיכון מונדר למד בקונסרבטוריון וסטצ'סטר, אוניברסיטת מיאמי וקווינס קולג', ועם סיום לימודיו ב-1984 החל לנגן עם מוזיקאים כמו ג'ק מקדאף, לי קוניץ ופול מושן.
ב-1994 החל מונדר לשתף פעולה עם הזמר תיאו בלקמאן, שהתרשם מנגינתו ורצה לנגן איתו.
שנה לאחר מכן יצא אלבומו הראשון של מונדר, Flux.
בין 1995 ל-2013 הוציא מונדר 7 אלבומי סולו, בנוסף לאלבומים משותפים עם בלקמאן ודרו גרס בין היתר.
בשנת 2016 יצא אלבומו הראשון של מונדר בחברת ECM, Amorphae.
בעקבות פגישה זו מונדר ניגן באלבומו האחרון של בואי, "Blackstar", יחד עם רביעיית דוני מקסלין.
אלבומו השמיני של מונדר,"Day After Day", יצא בשנת 2019 וכולל קאברים לשירים שונים ולסטנדרטי ג'אז.
בן לם הוא שחקן תיאטרון, קולנוע וטלוויזיה אנגלי, שנודע בעיקר בזכות גילום דמותו של אנתוני ריברס בסדרת הטלוויזיה "מלכה לבנה", אוון מקרה בסרט הקולנוע "האשליה 2", והמלך ריצ'רד בסדרת סרטי "נסיך חג המולד".
הוא התחנך בבית הספר "דרגון", אוקספורד, ובאיטון קולג'.
לם החל את הקריירה המקצועית שלו באופרה לפני שהצטרף לתיאטרון הנוער הלאומי והופיע במחזה "20 סיגריות".
בשנת 2012 הופיע לם בתפקיד "פרסי ביש שלי" בהצגה "מרי שלי" על פי מחזה של הלן אדמונדסון.
בשנת 2013 הוא הופיע בתפקיד ג'ון וילובי בעיבודו של אדמונדסון להצגה תבונה ורגישות על פי ספרה של ג'יין אוסטין ברדיו BBC 4.
בשנת 2013 הוא כיכב בתפקיד "אנתוני" בסדרת הדרמה "מלכה לבנה" וב-2014 בתפקיד אדוארד בסרט הקולנוע "מפוצלים".
לצד הקריירה הקולנועית שלו, הוא הופיע בתיאטרון.
הוא שיחק את לורנצו בהצגה "הסוחר מוונציה", לצד ג'ונתן פרייס, וב"מקבת'".
בשנת 2017, הוא לוהק בתפקיד הראשי לסרט בהפקת נטפליקס, "נסיך חג המולד".
לם חזר על תפקידו כנסיך ריצ'רד בסרטי ההמשך, "נסיך חג המולד: החתונה המלכותית" ו-"נסיך חג המולד: התינוק המלכותי".
בן לוסון הוא שחקן קולנוע וטלוויזיה אוסטרלי.
מוכר בשל תפקידו כפרייזר ייטס באופרת הסבון האוסטרלית "שכנים שכנים", ובתור דמיאן רנט בעונה השנייה של סדרת הדרמה הפוליטית "השורד המיועד".
לוסון נולד וגדל בבריזבן, קווינסלנד.
הוא למד במכללת סנט ג'וזף, גרגורי טרס והוא בוגר המכון הלאומי לאמנות דרמטית (NIDA).
הוא השלישי מבין חמישה ילדים, כולל מאט, ג'ורדן, וכן ג'וש לוסון אף הוא שחקן.
אחיו מאט לוסון, רדיוגרף בכיר בחברת הרדיולוגיה "ד"ר ג'ונס ושות'" הממוקמת באדלייד.
לוסון החל לשחק בגיל 13, כאשר שיחק בסדרות האוסטרלליות "Time Trax", ו-"The Adventures of Skippy".
בשנת 1995 שיחק בסרטו הראשון "Silent Hunter".
בשנת 2006 החל לוסון את הקריירה למעשה, כאשר לוהק לתפקיד ראשי באופרת הסבון האוסטרלית שכנים שכנים".
תפקידו זיכה אותו במועמדות לכישרון הגברי החדש הפופולרי ביותר בטקס פרסי הלוגי לשנת 2007. הוא עזב את הסדרה באפריל 2008.
ללוסון היה תפקיד קטן בסרט "קשר לא מחייב" משנת 2011, בו כיכבו נטלי פורטמן ואשטון קוצ'ר.
באוגוסט 2012 הוא קיבל תפקיד חוזר בסיטקום האמריקאי של רשת ABC "הביץ' מדירה 23" בתפקיד בנג'מין, מושא האהבה של קלואי (קריסטן ריטר).
בשנת 2017, כיכב בסדרת הדרמה קצרת הימים של רשת CBS, "ספק" לצד לברן קוקס.
בתוכנית "The Talk" אמרה קוקס כי לוסון היה "שחקן מדהים".
ביולי 2017 לוהק לוסון כסוכן ה-MI6, דמיאן רנט, בעונה השנייה של הדרמה הפוליטית ברשת ABC, "השורד המיועד".
בשנת 2018 שיחק לוסון את מאמן התיכון ריק בעונה השנייה של הסדרה המקורית של נטפליקס, "13 סיבות".
בשנת 2019 שיחק לוסון בתפקיד תומאס 'קליי' פוקס הבן בסדרה "דולי פרטון: מיתרי הלב", סדרת האנתולוגיה של נטפליקס על חייה של דולי פרטון.
בהמשך, גילם את איש העסקים לאכלן מרדוק בסרט הדרמה הביוגרפי "פצצה" שביים ג'יי רואץ' ונכתב על ידי צ'ארלס רנדולף, והוא מבוסס על מקרים של כמה נשים בפוקס ניוז, אשר חשפו את העובדה שהמנכ"ל רוג'ר איילס הטרידן מינית.
בשנת 2021 החל לוסון לשחק בסדרה נוספת של נטפליקס "פיירפליי ליין" מול קתרין הייגל ושרה צ'וק.
בשנת 2020 כתב לוסון את ספר השירה "למדינה שלי" בתגובה לשריפות ההרסניות באוסטרליה.
שירי הודיה לרוח האוסטרלית ולאהבה שיש לו למולדתו.
ההכנסות מהספר הועברו לבית החולים "קואלה", חברה המתמקדת בשימור והצלת בעלי חיים.
בן לענא היה סופר שכתב את אחד מהספרים החיצוניים.
שם זה מוזכר רק פעם אחת בתלמוד הירושלמי, שם מוזכרים בין הספרים החיצוניים אותם אוסרת המשנה לקרוא "ספרי בן סירא וספרי בן לענא".
במדרש קהלת רבה יש מאמר דומה בו השם "בן לענא" מוחלף בשם "בן תגלא".
סופר יהודי בתחילת המאה ה־16 כותב את השם "בן יענה", וכותב לגבי ספריו: "ראיתי אותם הספרים שהם חידות והבלים".
נראה על פי המאמר בירושלמי שספרי בן לענא, כמו ספרי בן סירא, היו ספרים שקבוצות מסוימות הכניסו לקאנון כתבי הקודש שלהם, ומסיבה זו במשנה מתנגדים לקריאה בהם, או, יותר נכון, לקאנוניזציה שלהם.
לדעת מנואל יואל ספרו של בן לענא הוא ספר אפוקליפטי, ומכאן מגיע שמו שבקהלת רבה "בן תגלא", מלשון התגלות, והשם "בן לענא" הוא מלשון לענה (=מזון תולעים), שניתן על מנת לזלזל בו.
לעומתו, יוליוס פירסט טוען שהשם "בן לענא" הוא תעתיק מוטעה של השם "אפולוניוס", והירושלמי באמת מתייחס לספריו של הפילוסוף היווני המפורסם אפולוניוס איש טיאנה, ואת "בן תגלא" הוא מזהה עם הפילוסוף היווני אמפדוקלס.
יוסף פרלס טוען ששני השמות "בן לענא" ו"בן תגלא" הם תעתיקים מוטעים של השם "בן תעלא (בארמית: בן השועל)", מכאן שספר "בן תעלא" יתאים ל"משלי שועלים", שמוזכרים גם הם במקורות יהודיים.
בן מזריץ' הוא סופר אמריקאי-יהודי, הנודע בעיקר בזכות ספרי העיון שחיבר וכן בשל הסרטים עליהם הם מבוססים: "21" (2008), "הרשת החברתית" (2010), ו"כסף טיפש" (2023).
מזריץ' נולד בפרינסטון שבניו ג'רזי, ארצות הברית, למשפחה יהודית-קונסרבטיבית.
אביו רובן מזריץ', הוא ראש החוג לרדיולוגיה בבית הספר לרפואה של אוניברסיטת מרילנד, ואמו מולי ניומן היא עורכת דין.
הוא התחנך בבית ספר פרטי בעיר הולדתו.
מאוחר יותר, ב-1991 סיים בהצטיינות תואר בלימודי החברה מאוניברסיטת הרווארד.
מזריץ' התפרסם בעקבות ספרו הראשון "Bringing Down the House: The Inside Story of Six MIT Students Who Took Vegas for Millions" ("לנצח את הקזינו") שיצא לאור ב-2002. הספר עוסק בסיפורה האמיתי של קבוצת סטודנטים שהצליחו להרוויח מיליונים בהימורים באמצעות מערכת ספירת קלפים מתוחכמת.
אף על פי שהספר נכתב כספר עיון, הוא הפך לרב-מכר ועובד לסרט בשם "21".
ב-2005 פרסם מזריץ' ספר בשם "Busting Vegas" אשר נכתב כספר המשך ל"לנצח את הקזינו".
הספר עוסק בסיפור דומה של קבוצת סטודנטים אחרת.
הדמות הראשית בעלילה, סמיון דוקאץ' טען לימים שהספר רק "חצי נכון".
ביולי 2009 מזריץ' ספר בשם "מיליארדרים במקרה" אשר מספר את סיפורו של מארק צוקרברג מייסד פייסבוק.
הספר טיפס במהרה למקום ה-4 ברשימת רבי המכר של הניו יורק טיימס בקטגוריית ספרי העיון, ולמקום הראשון ברשימת רבי המכר של הבוסטון גלוב.
יחד עם אהרן סורקין עיבד מזריץ' את הספר לסרט בשם "הרשת החברתית שיצא לאקרנים ב-2010. ב-2019 כתב מזריץ' את הספר Bitcoin "Billionaires: A True Story of Genius, Betrayal, and Redemption".
"21 (סרט)" – עיבוד לסרט המבוסס על ספרו לעיל
"הרשת החברתית" – עיבוד לסרט המבוסס על ספרו לעיל
"כסף טיפש" – עיבוד לסרט המבוסס על ספרו לעיל
אדמירל בן מוריל היה ראש משרד המספנות והרציפים של צי ארצות הברית, ושל חיל ההנדסה של צבא ארצות הברית, זה היה המשרד האחראי בין השנים 1842 עד 1966 לבניית מספנות הצי, מבדוקים יבשים, ומתקנים הקשורים לבנית ותחזוקת ספינות.
אדמירל בן מוריל, המוכר בציבור האמריקאי בעיקר כאבי .
חייו של מוריל נפרשו על פני שמונה עשורים, שתי מלחמות עולם, תקופת השפל הגדול ותקופת התפתחותה של ארצות הברית כמעצמת על.
הוא היה קצין ימי, מהנדס מבריק, ענק תעשייתי ודובר לאומי רהוט.
מוריל נולד ב-14 בספטמבר 1892 למשפחה יהודית, בסולט לייק סיטי, יוטה.משפחתו עברה לסנט לואיס, מיזורי, שם סיים את לימודיו בבית הספר התיכון המרכזי של סנט לואיס ראשון בכיתתו.
הוא קיבל מלגה לארבע שנים לאוניברסיטת וושינגטון בסנט לואיס בגיל 16. לאחר שסיים לימודי הנדסה אזרחית בשנת 1913, הצטרף לחיל הים במהלך מלחמת העולם הראשונה.
ביוני 1917, הוסמך לשירות בדרגת סגן בחיל ההנדסה האזרחית של הצי.
במהלך מלחמת העולם הראשונה הוא הוצב ב, שם התוודע לעוזר מזכיר הצי בשם פרנקלין דלאנו רוזוולט.
ולאחר מכן שירת במספנות הצי ובמתקני תחזוקה במסצ'וסטס, האיטי, וירג'יניה, וושינגטון.
מורל נשלח בדרגת רב-סרן, לבית הספר הלאומי לגשרים וכבישים בפריז, כדי ללמוד תכנון הנדסי צבאי אירופי ושיטות בנייה.
ב-1933, הוא חזר לארצות הברית כדי לפקח על מתקן ניסויי בריכה לכלי שיט שנבנה בקארדרוק, מרילנד על פי הפיתוח של דוויד וו.
טיילור , ארכיטקט ימי ומהנדס בצי ארצות הברית, אשר שימש לפיתוח ושיפור דגמי אניות.
בתאריך 1 בדצמבר 1937, הנשיא פרנקלין ד' רוזוולט בחר בסא"ל מוריל להיות ראש משרד המספנות והרציפים ואחראי על המהנדסים האזרחיים של הצי.
זה קידם את מוריל לדרגת אדמירל משנה, אף על פי שמעולם לא היה אל"ם.
מוריל הציע לבנות שני מבדוקים יבשים גדולים מאוד בפרל הארבור ויזם פרויקטים של בניית מעגנים בשונית האלמוגים של מידוויי ובאי ווייק.
המבדוקים הושלמו בזמן, הרבה לפני שהפצצות היפניות החלו ליפול ב-7 בדצמבר 1941, כדי לתקן את אוניות המערכה שניזוקו בפרל הארבור.
כמו המתקנים במידוויי אשר גם הושלמו בזמן כדי למלא תפקיד אסטרטגי בניצחון המשמעותי הראשון של הצי על הכוחות היפניים.
דרישות הצי במלחמת העולם השנייה היו לבסיסי תחזוקה מתקדמים, אשר יהיו פרושים ברחבי האוקיינוס השקט.
צוותי הבנייה נדרשו לממש לבצע את עבודתם במהירות וגם לאחוז בנשק ולהילחם בהיותם מותקפים על ידי האויב היפני.
מורל האמין שכוח בנייה צבאי, של הצי, ימלא את הצורך לבניית בסיסים מתקדמים באזורי המלחמה.
ב-28 בדצמבר 1941 ביקש מוריל מ במפקדת הצי לקבל סמכות לגייס אנשים במקצועות הבניה, ולהקים חטיבת צוותי בניה ימית המורכבת משלושה גדודים.
מפקדת הצי נענתה לבקשה ב-5 בינואר 1942. ב-5 במרץ ניתן אישור לגדודי הבנאים להשתמש בשם "דבורי הים".מורל טבע את המוטו של דבורי הים: Construimus, Batuimus שמשמעותם בלטינית "אנחנו בונים, אנחנו נלחמים".
חטיבת ההנדסה האזרחית של מורל קיבל סמכות פיקודית על מה שיהפוך לארגון שכלל 250,000 אנשים, שבנו מתקנים בשווי 10 מיליארד דולר, לתמיכה במאמץ המלחמתי.
ב-1945 נעשה מוריל לראש של הצי.
לבקשתו של סגן הנשיא הארי טרומן, ניהל משא ומתן על הסדר השביתה הכללית של עובדי בתי הזיקוק.
כאשר הממשלה השתלטה על תעשיית הפחם הביטומנית של המדינה שנה לאחר מכן, הוגדר מוריל כמנהל מכרות הפחם.
יוני 1917 - מונה לדרגת סגן זוטר
אוקטובר 1917 - דרגת סרן זמני
דצמבר 1937 – אדמירל משנה
פברואר 1944 – תת אדמירל
ב-11 ביוני 1946 היה מוריל קצין המטה בחטיבת ההנדסה האזרחית של הצי, השני בשרשרת הפיקוד ואשר הועלה לדרגת אדמירל, תחת פיקודו של האדמירל סמואל מ.
רובינסון, וכעבור שלושה חודשים הועבר לרשימת הגמלאים.
מוריל היה האמריקאי היהודי השני אחרי קלוד צ'ארלס בלוך שהפך לאדמירל ארבעה כוכבים.
במשך 12 השנים הבאות, הפנה מוריל את תשומת לבו לתעשייה, ושימש תחילה, לזמן קצר (אוקטובר 1946 - מרץ 1947) כנשיא ולאחר מכן כנשיא, מנכ"ל ויו"ר מועצת המנהלים של , אחת מיצרניות הפלדה הגדולות במדינה.
מוריל כתב מאמרים עבור פרסום של , קבוצה שדוגלת בשווקים חופשיים ובפילוסופיה ליברטריאנית.
מוריל היה גורם מרכזי בארגון American for Constitutional Action (ACA), ארגון פעולה פוליטי לא מפלגתי.
אזרחותו ושירותו למדינה הודגמו עוד יותר בתרומותיו המשמעותיות לאקדמיה הימית עצמה.
בה הוא היה חבר מועצת המבקרים (1953–1955) ויושב ראש מועצת המנהלים ב-1955.
הישגיו כיו"ר הוועדה המייעצת המיוחדת להתפתחויות עתידיות של מתקנים אקדמיים ניתנים לצפייה כיום במתחם החינוכי המעולה של האקדמיה הימית.
חייו של מוריל היו מעוטרים בהישגים, פרסים והכרה שנצברו היטב.
הוא קיבל 12 תוארי דוקטור לשם כבוד, נבחר לאקדמיה הלאומית להנדסה, ונמנה כאחד מ-10 האנשים שתרמו הכי הרבה לקידום שיטות הבנייה בארצות הברית בין השנים 1925 ל-1975.
בשנת 1957 הוענקה למוריל מדליית , שנחשב לפרס הגבוה ביותר במקצוע ההנדסה.
הפרס מוענק מדי שנה עבור הישגים מדעיים או תעשייתיים בכל תחום של מדע טהור או יישומי.
הוא נוסד בשנת 1902 כזיכרון למהנדס הדגול שאת שמו הוא נושא.
כשנשאל מוריל איזה כיבוד הכי חשוב לו, השיב: "כולם מאוד משמעותיים ומוערכים על ידי.
קיבלתי את כולם בגאווה ובענווה.
מדליית שירות מצוין עם כוכב זהב (2 פרסים)
מדליית הניצחון במלחמת העולם הראשונה
מדליית הניצחון במלחמת העולם השנייה
מפקד מסדר הכבוד והכבוד הלאומי של האיטי
מדליה של איגוד המהנדסים הצבאיים האמריקאיים (SAME) נקראת על שמו של מוריל.
מדליה זו ניתנת עבור תרומה יוצאת דופן להנדסה צבאית על ידי אזרחים או חבר צבאי בחיל ההנדסה האזרחית של הצי האמריקני.
מדליה זו הוענקה לראשונה בשנת 1955.
מוריל היה אחד המייסדים יחד עם ד"ר , רקטור הכנסייה האפיסקופלית של קלווארי, הנמצאת ב-שדיסייד (פיטסבורג), של חווית פיטסבורג.
זהו משרד נוצרי בין-עדתי המספק משאבים רוחניים לעסקים, לבעלי מקצוע ולעובדים מן השורה.
אתגר חזון לידת החוויה מצוי בשנות החמישים והמטרה הייתה "להפוך את פיטסבורג מפורסמת באלוהים כפי שהיא מפורסמת בזכות הפלדה".
לכבודו של מוריל נקרא בסיס גדודי הבניה של ארצות הברית שפעלו בכווית - "מוריל".
המתקן היה ביתם של שפעלו באזור המפרץ הפרסי תחת כוח המשימה צ'רלי מתחילת 2003. החל מאפריל 2003, כלל כוח המשימה צ'רלי את דבורי הים ממספר פיקודי צי ארצות הברית.
שדרת מוריל בקוונטיקו, וירג'יניה נקראת על שמו וכן מתקן האימונים של 68,000 רגל מרובע של בית הספר לקצינים של חיל ההנדסה האזרחית (CECOS) בפורט הואנמה, קליפורניה נקרא מתקן "אולם מוריל " לכבודו.
כמו כן, יש אזור מגורים במתחם הימי של נורפוק (וירג'יניה), על שם אדמירל מוריל.
בן מקדהוי הוא הר בגובה במחוז הכף המזרחי של דרום אפריקה, חלק רכס הרי הדראקנסברג.
הוא נקרא על שם ההר בן מקדהוי בסקוטלנד.
פסגת ההר היא הפסגה הגבוהה ביותר בכף המזרחי, שנמצאת כולה בתוך דרום אפריקה; בהר בן מקדהוי נמצא גם מעבר ההרים הגבוה ביותר בדרום אפריקה.
בן אלכסנדר מור הוא כדורסלן אמריקאי המשחק בעמדת הפאוור פורוורד בהפועל גלבוע גליל מליגת העל בכדורסל.
מור שיחק כדורסל מכללות באוניברסיטת סאות'רן מתודיסט, ובארבע שנים העמיד ממוצעים של 9 נקודות ו-5.8 ריבאונדים למשחק.
לאחר שלא נבחר בדראפט ה-NBA 2017 הצטרף לסגל אינדיאנה פייסרס לליגת הקיץ של ה-NBA, וב-15 באוגוסט חתם על חוזה בפורט ויין מאד אנטס, קבוצת ליגת הפיתוח של המועדון.
ב-12 בינואר 2018 חתם על חוזה דו כיווני עם פורט ויין ואינדיאנה, ולאחר ששוחרר מהפייסרס ב-3 בנובמבר חתם על נוסף חוזה בפורט ויין.
ב-20 בנובמבר 2018 חתם על חוזה דו כיווני עם סן אנטוניו ספרס וקבוצת ליגת הפיתוח שלה אוסטין ספרס, אך לא שיחק בקבוצת ה-NBA.
בקיץ 2019 שיחק במדי הספרס בליגת הקיץ אך בתום הטורניר לא קיבל הצעה וב-12 בספטמבר 2019 חתם בגלאטסראיי מליגת העל הטורקית בכדורסל.
ב-12 בדצמבר שב לפורט ויין ועד תום העונה העמיד ממוצעים של 13.9 נקודות ו-9.2 ריבאונדים למשחק.
ב-9 בנובמבר 2020 חתם בסאות' איסט מלבורן פיניקס מה-NBL האוסטרלית.
ב-6 בפברואר 2022 נרכש על ידי ממפיס האסל מליגת הפיתוח של ה-NBA.
ב-2 באפריל חתם במטס דה גואינבו מליגת העל הפוארטו ריקנית.
ב-30 ביולי 2022 חתם בהפועל באר שבע מליגת העל בכדורסל.
בעונת הוא רשם ממוצעים של 15.9 נקודות ו-8 ריבאונדים למשחק וזכה עם באר שבע ב.
ב-10 ביולי 2023 חתם בבודרומספור הטורקית.
ב-28 ביולי 2024 חתם מור בהפועל גלבוע גליל מליגת העל בכדורסל.
בספטמבר 2018 שיחק מור שני משחקים במדי נבחרת ארצות הברית בכדורסל במסגרת מוקדמות גביע העולם בכדורסל 2019.
בנדיקט לויד-יוז הוא שחקן קולנוע וטלוויזיה בריטי.
לויד-יוז נולד ב-1988 בלונדון, בנם של לוסי אפלבי וטימותי לויד-יוז.
יש לו אח גדול, השחקן הנרי לויד-יוז, ואחות העיתונאית פלו לויד-יוז.
שני האחים שחקו ב- Miliband of Brothers, דוקו-דרמה סאטירית שמרכזה את הבחירות להנהגת הלייבור ב-2010 .
הוא למד בבית הספר סנט פול, לונדון .
ב-2011 סיים את לימודיו בבית הספר גילדהול למוזיקה ודרמה בלונדון.
פרד מקפרסון, סולן להקת Spector, הוא בן דודו.
בשנת 2012 שיחק בסרט הקולנוע תקוות גדולות.
בשנת 2014 שיחק בסרט המדע הבדיוני מפוצלים.
בשנת 2016 שיחק בתפקיד משנה בסרט הדרמה ללכת בדרכך.
הוא מגלם את הצאר אלכסנדר בסדרת הטלוויזיה של ה-BBC משנת 2016 "מלחמה ושלום", ואת גרג בסדרה התעשייה של 2020. לויד-יוז לוהק לתפקיד הראשי בדרמה התקופתית סנדיטון (מבוסס על הרומן הבלתי גמור של ג'יין אוסטן ), בתור אלכסנדר קולבורן בעונה השנייה שלה ששודרה ב-2022.
שנה כותרתתפקיד הערות 2019 GreedFall קונסטנטין ד'אורסיי קוֹל
בנג'מין ארתור "בן" מקי הוא מוזיקאי, פזמונאי ומפיק אמריקאי.
מוכר בעיקר כבסיסט של להקת הפופ רוק האמריקאית Imagine Dragons.
מקי נולד ב-7 באפריל 1985 בפורסטוויל שבמדינת קליפורניה.
הוא למד בתיכון "אל מולינו", והחל ללמוד לנגן בגיטרת בס בכיתה ה'.
לאחר מכן למד במכללת ברקלי למוזיקה, שם היה חבר בהרכב גיטרות בשם "The Eclectic Electrics" יחד עם חבריו ללהקת Imagine Dragons לעתיד, ויין סרמון ודניאל פלצמן.
הוא עזב את המכללה בסמסטר האחרון בכדי להיענות להצעתו של ויין סרמון ולהצטרף ללהקת Imagine Dragons.
בנובמבר 2011 חתמה הלהקה על חוזה עם חברת התקליטים אינטרסקופ רקורדס והחלה לעבוד עם המפיק אלכס "דה קיד".
אלבום הבכורה של הלהקה, "Night Visions", יצא ב-2012 וזיכה את הלהקה בהצלחה ובחשיפה רבה.
בשנת 2015 הוציאה הלהקה את אלבומה השני, "Smoke + Mirrors".
בשנת 2017 הוציאה הלהקה את אלבומה השלישי, "Evolve".
בשנת 2018 הוציאה הלהקה את אלבומה הרביעי, "Origins".
בשנת 2021 הוציאה הלהקה את החלק הראשון של אלבומה החמישי, "Mercury – Act 1", ולאחר מכן, בשנת 2022, את חלקו השני, "Mercury – Act 2".
בשנת 2023 הלהקה יצאה לסיבוב הופעות בינלאומי על מנת לקדם את האלבום החדש.
בשנת 2024 הוציאה הלהקה את אלבומה השישי, "Loom".
בן מכשפה הוא רומן פנטזיה אפלה שפורסם בשנת 2005 מאת הסופר האמריקאי .
זהו הספר השני בסדרת "שנות המרשעת", המשמש כהמשך ישיר לרומן "מרשעת" משנת 1995. עלילת הספר עוקבת אחר ליר – בנה של המכשפה המרשעת מן המערב, אלפבה תרופ – במהלך עשור שלאחר מותה של אמו ונפילתו של מהשלטון.
כתיבת הספר הוקדשה ללהקת השחקנים של המחזמר "מרשעת", שנוצר כעיבוד לרומן הראשון בסדרה באותו השם מאת מגווייר.
בדומה לקודמו, גם הספר מציג גרסה אפלה ובוגרת יותר של ארץ עוץ, תוך התמקדות בצדדים הפוליטיים, המוסריים והאנושיים של הסיפור המוכר.
בריאיון שנכלל במהדורת האודיו של הספר, ציין גרגורי מגווייר שני גורמים מרכזיים שהניעו אותו לכתוב את ההמשך – מכתבים שקיבל ממעריצים צעירים ששאלו מה עלה בגורלה של נור, שנראתה לאחרונה כאסירה פוליטית כבולה – וכן מבית הכלא אבו גרייב.
אוטסי מנגלהנד, נוסעת מזדמנת במחוז הווינקים, מוצאת צעיר פצוע וגוסס בצד הדרך ומביאה אותו אל מנזר סנט גלינדה.
אם המנזר מזהה בו את ליר, הנער שיצא מהמנזר שנים קודם לכן עם המכשפה אלפבה.
היא מטילה על קנדל, צעירה ממחוז הקוואדלינג, להשגיח עליו בזמן שהוא מחלים.
במהלך תקופת ההחלמה מספר ליר לקנדל את סיפורו:
לאחר מותה של אלפבה, ליווה ליר את דורותי גייל וחבריה חזרה לעיר הברקת.
לאחר שהקוסם העניק לכל אחד מהם את מבוקשו, נותר ליר לבדו.
הוא החל לחפש את נור, בתו של פיירו שנעלמה לאחר פשיטת חיילי הקוסם על טירת קיאמו קו, אך חיפושיו העלו חרס.
כשאזלו משאביו, הוא מצא את עצמו חי ברחובות העיר והחליט להתגייס אל משמר הבית של עוץ.
במהלך שירותו נשלח ליר עם יחידתו למשימת "שמירת שלום" במחוז הקוואדלינג, שם נאלץ להשתתף בהרס של כפר שלם.
מעשה זה רדף אותו, והוא ערק משורות הצבא ושב אל טירת קיאמו קו.
זמן קצר לאחר מכן, הקוואדלינגים תקפו את החיילים בתגובה, והקיסר החדש של עוץ שלח דרקונים כדי לנקום בהם.
יום אחד נוחתת בטירה נסיכת הברבורים, הפצועה קשה לאחר שנטרפה כמעט על ידי טורף.
לפני מותה היא מבקשת מן הקוף המכונף צ'יסטרי להשתתף במקומה ב"וועידת הציפורים".
צ'יסטרי מסרב, וליר מחליט למלא את משאלתה ולטוס לשם בעזרת המטאטא של אלפבה.
בדרכו מותקף ליר בידי דרקונים והמטאטא נלקח ממנו; הוא נופל לאדמה, שם מוצאת אותו אוטסי ומביאה אותו למנזר.
לאחר שהוא מתעורר ומשלים את סיפורו, ליר וקנדל בורחים יחד ומתיישבים בחווה נטושה, אותה קנדל מכנה חוות מכבש התפוחים.
ליר נוסע לוועידת הציפורים ומגלה כי הציפורים נרדפות על ידי שליחי הקיסר, החושש מכוחן להפיץ מידע ברחבי הארץ.
הוא מצטרף למאבקן להשמדת הדרקונים והשבת המטאטא האבוד.
כאשר הוא חוזר לחווה, מגלה ליר שקנדל בהיריון ממנו – לאחר שהודתה כי אנסה אותו בעת שהיה מחוסר הכרה.
בהמשך פוגש ליר את ידידו לשעבר מהצבא, טריזם בון קווליש, שמאמן את הדרקונים לבצע את ההתקפות.
ליר משכנע אותו לסייע לו, והשניים מרעילים את מזון הדרקונים, משיבים לעצמם את המטאטא והגלימה של אלפבה ובורחים מהעיר.
במהלך מסעם הם הופכים לזוג נאהבים, אך נאלצים להסתתר במנזר סנט גלינדה לאחר שמרדף צבאי מגיע בעקבותיהם.
בזכות נוכחותה של גלינדה, השוהה במנזר, הצבא נמנע מתקיפה ישירה.
גלינדה מסייעת להם לתכנן בריחה – ליר יימלט על גבי המטאטא, בעוד טריזם יצא עמה כשהוא מחופש למשרתה.
ליר אוסף ומאמן נחיל עצום של ציפורים, ומוביל אותן לעיר האזמרגד.
מעל העיר הן יוצרות במעופן דמות ענקית בדמותה של המכשפה – מחווה לאמו.
בחזרתו לחווה פוגש ליר את אנשי שבט הסקרו ואת קנדל.
השניים מגשימים את משאלתה האחרונה של הנסיכה נאסטויה, ומשיבים לה את צורתה המקורית כפילית לפני מותה.
ליר יוצא לשוב עם עצמותיה לארצה.
בדרך הוא מגלה שהכתובות "אלפבה חיה!" שראה ברחבי העיר נכתבו בידי נור, רמז לכך שהיא עדיין בחיים.
כששב הביתה הוא מגלה כי קנדל נעלמה, אך בגלימתה של אלפבה הוא מוצא תינוקת עטופה, שנראית בתחילה מתה.
לאחר שהוא מטפל בה, הוא מרים אותה לגשם והמים שוטפים ממנה את דם הלידה – וחושפים את עורה הירוק, כסימן לכך שהיא בתו ונכדתה של אלפבה.
ליר – גיבור הסיפור ובנם הממזר של אלפבה תרופ ופיירו טיגלאר.
מתואר כצעיר נאה, גבוה, בעל שיער שחור ועור בהיר.
בתחילת העלילה הוא בן 14, והספר עוקב אחריו לאורך תקופה של למעלה מעשור.
במהלך הסיפור נחשף כי ליר הוא ביסקסואל, ומקיים מערכות יחסים רומנטיות הן עם טריזם והן עם קנדל.
קנדל – צעירה שקטה וביישנית ממחוז הקוואדלינג, המדברת לעיתים נדירות ורק בשפתה הילידית, קווא'אטי (Qua'ati), אף שהיא מבינה שפות נוספות.
היא מנגנת בכישרון בכלי המיתר המסורתי דומינגון, וניחנה ביכולת "לקרוא את ההווה".
מהשליש האחרון של הספר הופכת לאחת משתי אהבותיו המרכזיות של ליר.
הנסיכה נאסטויה – מנהיגת שבט הסקרו (Scrow).
פילית שהתחפשה לבת אדם, ומבקשת מליר לעזור לה לשוב לצורתה המקורית לפני מותה.
משאלתה מלווה את הסיפור כקו-עלילה מתמשך.
טריזם בון קווליש – חברו הוותיק של ליר מהצבא ולימים אהובו.
מומחה לאילוף דרקונים, אם כי מצוי במצוקה מוסרית קשה נוכח השימוש שעושים בהם במשימות הרג.
המפקד צ'ריסטון – מפקדו הישיר של ליר במשמר הבית.
הופיע בקצרה גם בספר הקודם כאחד האנשים שחטפו את סרימה ומשפחתה.
הוא הופך לדמות מנטורית עבור ליר, אך גם זה שממנה אותו לפקד על המבצע לשריפת כפר הקוואדלינגים בנגדה.
אוטסי מנגלהנד – אשת קרון המפעילה שיירת סוסים ורכבים העוברת בשביל הערבות שבמחוז הווינקים.
היא מוצאת את ליר הפצוע בצד הדרך ומביאה אותו אל מנזר סנט גלינדה.
אם העליונה של מנזר סנט גלינדה – אם המנזר בתקופתה של אלפבה, ולאחר מכן גם בתקופת ליר.
בעת המצור על המנזר היא מוותרת על סמכותה היחידה ומייסדת טריומווירט הכולל אותה, את הנזירה המרפאת ואת קנדל הנעדרת.
יאקל – נזירה זקנה שמקבלת את קנדל למנזר ומזהירה את ליר מפני סכנה מתקרבת.
צ'יסטרי – הקוף המכונף שאלפבה לימדה לדבר והעניקה לו כנפיים.
נשאר בטירת קיאמו קו כדי לטפל בנני.
אחיה למחצה של אלפבה ודודו למחצה של ליר.
מתואר כמצביא הולל ומכור למין.
מתמנה לקיסרות עוץ לאחר רציחתו של הדחליל.
ליידי גלינדה צ'פרי – נולדה בשם ארדואנה מן הרמות (Arduenna of the Uplands).
לאחר הדחת הקוסם ממונה כשליטה הזמנית של עוץ, אך מוותרת על התפקיד לטובת הדחליל.
לאחר מות בעלה פורשת להתבודדות במנזר סנט גלינדה.
הדחליל – בן לווייתה של דורותי, אשר ממלא תפקיד משמעותי יותר בעלילה מאשר איש הפח או האריה הפחדן.
הוא מאתר את ליר לאחר שראה את הקוסם ומזהיר אותו כי הרובע שבו הוא שוהה עומד לעבור "ניקוי" על ידי הרשויות, ומוסר לידיו את מטאטאה של אלפבה.
ריין – בתם של ליר וקנדל, המופיעה בקצרה בסיום הספר.
הספר יצא לאור לראשונה ב-1 באוקטובר 2005 בהוצאת "Regan Books" במהדורת כריכה קשה.
בהמשך יצאה בארצות הברית מהדורת כריכה רכה ב-1 בינואר 2006. בישראל, יצא הספר לאור לראשונה בנובמבר 2025, בתרגומה של חנה לבנת ובהוצאת "מודן הוצאה לאור".
הביקורות על הספר היו מעורבות.
מבקרים אחדים שיבחו את היצירה על התבוננותה החדשנית בעולם פנטזיה שאינו מושלם, בעוד אחרים ביקרו את העלילה על חוסר מיקוד לכאורה.
שרה סמית' מ"הבוסטון גלוב" סיכמה בביקורתה כי: לעומתה, קתרין פאוורס מ"הוושינגטון פוסט" תיארה את הספר כ"חסר מיקוד ומפוזר".
בין שתי העמדות ניצב כתב העת "Kirkus Reviews", שציין כי
בנוסף, בשנת 2011 אתר "Gay-Nerds.com" דירג את דמותו של ליר במקום הראשון ברשימת "עשר הדמויות הלהט"ביות הטובות ביותר בספרות".
הספר בן סירא, הידוע גם בשם "חכמת בן סירא" או "משלי בן סירא", הוא מהספרים הידועים ביותר בין הספרים החיצוניים.
כתיבת הספר מיוחסת לשמעון בן ישוע בן אלעזר בן סירא בירושלים במאה השנייה לפני הספירה.